钦定古今图书集成/明伦汇编/氏族典/第431卷 > 赵汝郛
## 钦定古今图书集成/明伦汇编/氏族典/第431卷 > 赵汝郛

按《万姓统谱》：“汝郛字大防，登开禧元年进士第，调广
州法曹。嘉定间，迁淮西检法。会敌入寇，安丰受围，汝
郛被檄督饷无阙。围既释，帅漕交荐攺秩知临武县，
创仓以拯饥民，修学以化犷俗。寻授金陵酒税所，司
书之职。适饷馈所系，正资供亿，汝郛搜抉诸弊，增息
至四十馀万。秩满，倅赣州。”时峒越扰攘，宪司引汝郛
参谋招捕及任转饷之役，卒底平定。除知韶州。之官，
遇寇，卒于道。事闻于朝，赠朝议大夫，仍官其子。